सोशल मीडिया पर वायरल हुआ वीडियो, पुलिस ने अरेस्ट किया; सिलवासा की घटना
Dadra Nagar Haveli Silvassa Poultry Farm Video Goes Viral. केंद्र शासित प्रदेश दादरा और नगर हवेली के सिल्वासा शहर में पोल्ट्री फार्म के एक वर्कर ने चिकन साफ करने के लिए तिरंगे का इस्तेमाल किया।
केंद्र शासित प्रदेश दादरा और नगर हवेली के सिलवासा शहर में पोल्ट्री फार्म के एक वर्कर ने चिकन साफ करने के लिए तिरंगे का इस्तेमाल किया। पोल्ट्री फार्म में काम करते वक्त वह तिरंगे को सफाई वाले कपड़े की तरह इस्तेमाल कर रहा था। उसके इस एक्शन का किसी ने वीडियो बना लिया और उसे सोशल मीडिया पर शेयर कर दिया। वीडियो वायरल होते ही पुलिस ने उसे गिरफ्तार कर लिया।
खबर आगे पढ़ने से पहले आप इस पोल में हिस्सा ले सकते हैं...
न्यायिक हिरासत में भेजा गया आरोपी
सिलवासा पुलिस स्टेशन के अधिकारी ने शनिवार को बताया कि वीडियो में दिख रहा था कि शख्स ने तिरंगे का अपमान किया था। इसे लेकर उसके खिलाफ शिकायत दर्ज कराई गई थी। शिकायत के आधार पर उसके खिलाफ मामला दर्ज किया गया और प्रिवेंशन ऑफ इंसल्ट्स टू नेशनल ऑनर एक्ट, 1971 के सेक्शन 2 के तहत उसे गिरफ्तार किया गया। पुलिस ने जानकारी दी कि शख्स को गुरुवार को अरेस्ट किया गया था और शुक्रवार को उसे न्यायिक हिरासत में भेज दिया गया।
आरोपी को हो सकती है तीन साल की जेल 
अधिकारी ने बताया कि जिस एक्ट के तहत आरोपी को गिरफ्तार किया गया है, उसमें किसी भी सार्वजनिक जगह पर राष्ट्रीय झंडे को जलाने, फाड़ने, कुचलने या किसी तरह का नुकसान पहुंचाना अपराध माना जाता है। अगर कोई इसका दोषी पाया जाता है तो उसे तीन साल तक की जेल हो सकती है, जुर्माना लगाया जा सकता है, या दोनों ही सजा दी जा सकती है।
ये खबरें भी पढ़ें...
लंदन में खालिस्तान समर्थकों के प्रोटेस्ट पर दिल्ली में FIR:इंडियन हाई कमीशन से तिरंगा हटाया था
अमृतपाल सिंह के समर्थन में खालिस्तान समर्थकों ने 19 मार्च को लंदन हाई कमीशन से तिरंगा हटा दिया था। मामले में गृह मंत्रालय के निर्देश पर दिल्ली पुलिस ने शुक्रवार को FIR दर्ज की है। 19 मार्च को हुए इस प्रदर्शन को लेकर इंडियन हाई कमीशन से रिपोर्ट मिलने के बाद गृह मंत्रालय ने मामले की जांच का जिम्मा स्पेशल सेल को सौंपा है। पूरी खबर यहां पढ़ें...
स्वर्ण मंदिर में लड़की को घुसने से रोका, VIDEO:चेहरे पर तिरंगा पेंट कराकर गई थी, रोकने वाला बोला- ये पंजाब है, इंडिया नहीं
अमृतसर में एक लड़की को स्वर्ण मंदिर में जाने से रोक दिया गया। लड़की चेहरे पर तिरंगा पेंट कराकर गई थी। जब वह स्वर्ण मंदिर पहुंची तो पगड़ी पहने एक व्यक्ति ने उसे रोक दिया और माथा नहीं टेकने दिया। उसने लड़की से कहा- ये पंजाब है, इंडिया नहीं। पूरी खबर यहां पढ़ें...